#### ROMÂNIA (**nu produce efecte juridice)\***

JUDEŢUL MUREŞ **Iniţiator**

MUNICIPIUL TÂRGU MUREŞ  **Primar,**

DIRECŢIA Activităţi Social-Culturale, Patrimoniale şi Comerciale **Soós Zoltán**

SERVICIUL Activităţi Culturale, Sportive, de Tineret şi Locativ

Nr. 61556 / 12.08.2022

# Referat de aprobare

**privind aprobarea susţinerii financiare a unor unităţi de cult din municipiul Târgu Mureş pe anul 2022, în baza O.G. nr. 82/2001 şi a H.G. nr.1470/2002 -normele metodologice pentru aplicarea prevederilor O.G. nr.82/2001 privind stabilirea unor forme de sprijin financiar pentru unitățile de cult aparținând cultelor religioase recunoscute în România**

În temeiul O.G. nr. 82/2001 republicată privind stabilirea unor forme de sprijin financiar pentru unitățile de cult aparținând cultelor religioase recunoscute din România și HG. nr. 1470/2002 -republicată privind aprobarea Normelor metodologice pentru aplicarea prevederilor O.G. nr.82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România cu modificările și completările ulterioare şi în conformitate cu prevederile art. 129, alin. 8, lit.a din OUG 57/2019 privind Codul administrativ din bugetul local se pot aloca sume pentru susţinerea activităţii cultelor.

Conform art.3, alin. 3, OG. Nr. 82/2001 (cu modificările şi completările ulterioare) cât şi art. 4, aliniat 2, HG nr.1470/2002 (cu modificările şi completările ulterioare) de la bugetele locale ale municipiilor ***se pot aloca*** *sume pentru completarea fondurilor proprii ale unităţilor de cult destinate:întreţinerii şi funcţionării unităţilor de cult fără venituri sau cu venituri reduse; construirii, în condiţiile aprobării documentaţiilor tehnico- economice potrivit reglementărilor în vigoare, precum şi reparării lăcaşurilor de cult; conservării şi întreţinerii bunurilor aparținând cultelor și care fac parte din patrimoniul cultural național mobil; amenajării şi întreţinerii muzeelor cultural- religioase; construirii, amenajării şi reparării clădirilor având destinaţia de aşezăminte de asistenţă socială şi medicală ale unităţilor de cult; construirii şi reparării sediilor administrative ale eparhiilor sau ale centrelor de cult; construirii şi reparării sediilor unităţilor de învăţământ teologic, proprietate a cultelor recunoscute*.

Respectând aceste prevederi legale, prin HCL nr. 226/29.07.2021 s-a aprobat Regulamentul pentru alocare de fonduri de la bugetul local al municipiului Târgu Mureș pentru unitățile de cult aparținând cultelor religioase recunoscute din România. Prin HCL nr.126/29.04.2022 s-a aprobat termenul limită (15 iunie 2022 ) pentru depunerea solicitărilor de sprijin financiar de către unitățile de cult din Municipiul Târgu Mureș

În perioada mai - iunie 2022 un număr de 24 parohii din municipiul Târgu Mureș au depus solicitări pentru obținerea unui sprijin financiar-conform anexei.

Solicitările unităţilor de cult au fost verificate de către serviciile de specialitate din cadrul Primăriei: categoriile de cheltuieli sunt eligibile, lucrările pentru care s-a solicitat sprijin financiar sunt în concordanță cu starea fizică, așa cum au fost constatate prin evaluarea la faţa locului. Comisia de evaluare a analizat și evaluat solicitările unităților de cult și a propus sumele pentru fiecare unitate de cult. La stabilirea sumelor s-a ținut cont de procentajul fiecărui cult din municipiul Târgu Mureș, conform recensământului (ultimul încheiat). S-a avut în vedere și distribuția populației aferentă cultelor religioase din Târgu Mureș.

Alocaţie conform buget local- HCL 43/2022: 1.299.984 lei. Comisia de evaluare a propus repartizarea sumei conform anexei.

Având în vedere cele de mai sus propunem spre aprobare Consiliului Local alocarea de fonduri de la bugetul local al municipiului Târgu Mureș pentru unitățile de cult aparținând cultelor religioase recunoscute din România conform anexei.

AVIZ favorabil al

Direcţiei Activităţi Social-Culturale, Patrimoniale şi Comerciale

Serviciul Activităţi Culturale, Sportive, de Tineret şi Locativ

Director executiv adjunct Şef Serviciu,

Cosmin Blaga Zătreanu Marina Ciugudean

Direcția Economică

Director

Ioan Florin Crăciun

Direcția Școli

Director

Horațiu Lobonț

Întocmit/scris: Fabian Adela

\***Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute de art.129 și 139 din OUG 57/2019 privind Codul administrativ**

**ROMÂNIA Proiect**

**JUDEŢUL MUREŞ (nu produce efecte juridice)\***

**CONSILIUL MUNICIPAL TÂRGU MUREŞ Inițiator**

**PRIMAR,**

**Soós Zoltán**

### **Hotărârea nr.\_\_\_\_\_\_**

### **din\_\_\_\_\_\_\_\_\_\_\_\_\_2022**

**privind aprobarea susţinerii financiare a unor unităţi de cult din municipiul Târgu Mureş pe anul 2022, în baza O.G. nr. 82/2001 şi a H.G. nr.1470/2002 -normele metodologice pentru aplicarea prevederilor O.G. nr.82/2001 privind stabilirea unor forme de sprijin financiar pentru unitățile de cult aparținând cultelor religioase recunoscute în România**

***Consiliul local municipal Târgu Mureş, întrunit în şedinţă ordinară de lucru,***

**Având în vedere:**

Referatul de aprobare nr. 61556 / 12.08.2022, inițiat de Primar prin Direcţia Activităţi Social- Culturale, Patrimoniale şi Comerciale, Serviciul Activităţi Culturale, Sportive, de Tineret şi Locativ privind aprobarea susţinerii financiare a unor unităţi de cult din municipiul Târgu Mureş pe anul 2022, în baza O.G. nr. 82/2001 şi a H.G. nr.1470/2002 -normele metodologice pentru aplicarea prevederilor O.G. nr.82/2001 privind stabilirea unor forme de sprijin financiar pentru unitățile de cult aparținând cultelor religioase recunoscute în România

1. Avizul/Avizele favorabil(e) al(e) Compartimentului/Compartimentelor de specialitate,
2. Raportul Comisiilor de specialitate din cadrul Consiliului local municipal Târgu Mureș

**În conformitate cu prevederile:**

**-** Art.3 alin. (3) dinOrdonanța de Guvern nr. 82/2001 Republicată privind stabilirea unor forme de sprijin financiar pentru unităţile de cult aparţinând cultelor religioase recunoscute din România (cu modificările și completările ulterioare);

-Art.1, art.2, art.4 alin.(2), art.5, art.14, art.15, art.16, art.17, art.18 din Hotărârea de Guvern nr.1470/2002 Republicată privind aprobarea Normelor metodologice pentru aplicarea prevederilor Ordonanței de Guvern nr.82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România (cu modificările și completările ulterioare);

-Legea nr. 489/2006 Republicată privind libertatea religioasă și regimul general al cultelor;

- Art.14 alin.(4) din Legea nr.273/2006 Republicată privind finanțele publice locale (cu modificările și completările ulterioare);

- Hotărârea Consiliului Local nr.226 din 29 iulie 2021 privind aprobarea Regulamentului pentru alocarea de fonduri de la bugetul local al municipiului Târgu Mureș pentru unitățile de cult aparținând cultelor religioase recunoscute din România;

- Hotărârea Consiliului Local nr.126/29.04.2022 privind aprobarea termenului limită pentru depunerea solicitărilor de sprijin financiar de către unitățile de cult din Municipiul Târgu Mureș care aparțin cultelor religioase recunoscute din România;

- În temeiul prevederilor art. 129 alin.(1), alin. (7), lit.j, alin (8), lit.a alin.(14), art. 136 alin (1), art.139 alin.(1), art.196, alin.(1), lit. a şi ale art. 243, alin. (1), lit. a din OUG 57/2019 privind Codul administrativ, cu modificările şi completările ulterioare,

**H o t ă r ă ş t e :**

**ART. 1** Se aprobă susţinerea financiară a unor unităţi de cult din municipiul Târgu Mureş pe anul 2022, în baza O.G. nr. 82/2001 şi a H.G. nr.1470/2002 -normele metodologice pentru aplicarea prevederilor O.G. nr.82/2001 privind stabilirea unor forme de sprijin financiar pentru unitățile de cult aparținând cultelor religioase recunoscute în România conform anexei care face parte integrantă din prezenta hotărâre.

**ART. 2** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcţia Activităţi Social-Culturale, Patrimoniale şi Comerciale (Serviciul Activităţi Culturale, Sportive, de Tineret şi Locativ), Direcția Școli și Direcţia Economică.

**ART. 3** În conformitate cu prevederile art. 252, alin. (1), lit. c, ale art. 255 din OUG nr.57/2019 privind Codul administrativ și ale art.3, alin. (1) din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**ART. 4** Prezenta hotărâre se comunică:

- Direcţiei Activităţi Social-Culturale, Patrimoniale şi Comerciale; Serviciului Activităţi Culturale, Sportive, de Tineret şi Locativ,

- Direcției Economice,

- Direcției Școli.

**Viză de legalitate,**

**Secretar general al Municipiului Târgu Mureş,**

**Bâta Anca Voichița**

\***Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute de art.129 și 139 din OUG 57/2019 privind Codul administrativ**